कविता की शुरुआत करते उन्होंने लिखा है, ‘डर, डर से मत डर कुछ अलग कर, 6 अंगुलियों वाला कभी कलाकार नहीं बन पाएगा डर तुझे ये समझेगा, पर तू ये आत्मविश्वास दिखाएगा। तू डर से आंख मिलाएगा, डर से मत डर कुछ अलग कर, डर का सामना कर, आगे बढ़ कुछ अलग कर। जिंदगी के हर मोड़ पर तुझे ये दर्द सताएगा और उसी दर्द का फायदा बिना चूके ये डर उठाएगा। तुझसे कहेगा कि तू आगे कुछ नहीं कर पाएगा पर क्या वो लिख कर दे पाएगा कि तू हार जाएगा। तेरी हर कमजोरी पर ये डर घर बनाएगा पर तू अपना हुनर दिखाएगा। उसी कमजोरी को तू अपनी ताकत बना उस दिन ये डर तूझसे डर जाएगा। डर का खेल निडर होकर खेल, डर से मत डर, आगे बढ़ भुला दे डर, कुछ अलग कर।’ ट्विटर पर शेयर किया हुआ उनका यह वीडियो 1 मिनट 28 सेकेंड का है।